אוניברסיטת אל-אקצא

אוניברסיטת אל-אקצא (בערבית: جامعة الأقصى) היא מוסד להשכלה גבוהה בעיר עזה. האוניברסיטה הוקמה בשנת 1955 והיא המוסד הממשלתי הוותיק ביותר להשכלה גבוהה ברצועת עזה. באוניברסיטה לומדים כ-26,000 סטודנטים. היסטוריה אוניברסיטת אל-אקצא הוקמה בשנת 1955 על ידי ממשלת מצרים כמכון להכשרת מורים בשם "מכללה להוראה על שם בדר". עם השנים נוספו למכללה מחלקות אקדמיות במגוון נושאים, ובשנת 1991 הוכרה כמכללה להשכלה גבוהה. בשנת 2000 שינתה את שמה ל"אוניברסיטת אל-אקצא". רוב מבני האוניברסיטה נמצאים בעיר עזה. הפקולטה לרפואה, הספרייה המרכזית ומרכז כנסים נמצאים בקמפוס האוניברסיטה בח'אן יונס. האוניברסיטה שיתפה פעולה במחקרים מדעיים עם אוניברסיטאות שונות, בהן אוניברסיטאות בבלגיה, מלזיה, מצרים, מרוקו, ספרד וצרפת. בשנת 2024, במהלך מלחמת חרבות ברזל, פרסם חייל צה"ל באינסטגרם סלפי על רקע ספרייה שהצית באוניברסיטה. פקולטות הפקולטה למדע שימושי הפקולטה לאמנות ומדעי החיים הפקולטה לחינוך הפקולטה לאמנויות יפות הפקולטה לתקשורת הפקולטה לניהול וכלכלה הפקולטה לספורט הפקולטה לטכנולוגיית מידע הפקולטה לרפואה בכל הפקולטות קיימות מגמות לימוד לתואר ראשון, וברובן גם לתואר שני. חלק מהפקולטות משתפות פעולה בתוכנית הלימודים עם אוניברסיטת עין שמס בקהיר. קישורים חיצוניים אתר האינטרנט הרשמי של אוניברסיטת אל-אקצא אוניברסיטת אל-אקצא, ברשת החברתית פייסבוק אוניברסיטת אל-אקצא, ברשת החברתית X (טוויטר) אוניברסיטת אל-אקצא, ברשת החברתית אינסטגרם אוניברסיטת אל-אקצא, ברשת החברתית LinkedIn אוניברסיטת אל-אקצא, סרטונים בערוץ היוטיוב הערות שוליים